Da!
Hai, Nico!
Nico a atins bățul ăluia.
Crosă. A fost o agățare.
L-a împiedicat să înscrie.
Doamne! Hai, Nico! E foarte bun, cred.
Nu știu ce se întâmplă, dar îmi place.
Drace!
O fi de la colanți, cizme sau șei,
dar toți arată sexy călare.
Apropo, cum a rămas cu Crazy Horse mâine-seară?
Benoît mi-a preînregistrat vocalul, deci s-a rezolvat.
N-o să se observe că fac play-back când o să iasă la iveală Hansel și Gretel.
Spune-mi că nu i-ai botezat așa!
De ce? Ai tăi ce nume au?
Gol!
- O lovitură fantastică! - Ăsta-i bărbatul meu!
Sunteți drăguți împreună.
Tu-l susții la polo, iar el, când o să fii topless.
Nu vine mâine-seară. Așa i-am spus eu.
Chiar? De ce?
Fiindcă vreau să fie un mister,
și e cam greu dacă ai în față 300 de oameni.
Da, zici bine.
De vreme ce noi două știm misterul, eu voi veni.
Acum, mă bucur să fiu oriunde, dar să nu dau peste Gabriel.
Da, mai ales când e cu fiica vitregă sexy a lui Sylvie.
Nu-i pot uita cum flecăreau la restaurant.
Ce căuta ea acolo atât de târziu?
Tu lucrezi cu ea. Întreab-o!
Eu și Gabriel ne-am despărțit,
deci, practic, poate flecări cu cine vrea.
La fel și tu.
Uită-te în jur! Sunt destui tipi drăguți care se învârt pe-aici. Alege unul!
Sfârșitul reprizei a doua.
O luptă acerbă în care Franța conduce Italia cu 5-4.
Meciul de astăzi e sponsorizat...
Doamne! El!
Hotărâtă!
- Îl știu! - Ce?
E tipul care m-a salvat în vârf de munte la Megève.
Armăsarul italian? E Marcello, prietenul lui Nico.
Serios?
Da, serios de sexy. Bravo, fată!
Am fost uluită și n-am remarcat.
Încălțămintea mea nu e potrivită pentru asta.
Nivelatul brazdelor face parte din mersul la polo.
Care-ar fi fost șansele să dau iar peste Marcello?
Întreabă pariorul, dacă vrei să afli.
Grozav gol!
Mersi, iubito!
- Era să mă doboare din șa. - Îi zice „apărare”.
Bun.
Emily?
Te salut iar!
Vă știți?
Desigur.
Americanca din Megève.
Impresionantă memorie!
M-ai impresionat, nu glumă!
Dar ce s-a întâmplat în Megève?
Da, Emily, ce s-a întâmplat în Megève?
Sunt varză la schi. Mă prăbușeam, iar el m-a salvat de la moarte.
Un act cu adevărat eroic.
Oricine ar fi făcut la fel.
Nu oricine.
Frumos!
Mindy, trebuie să salut pe cineva.
Scuzați-ne!
Pa! E sexy.
Când te-am ajutat să cobori muntele, nu mi-ai spus că stai la Paris.
Eram prea ocupată cu strigătele de groază.
Da, sunt din Chicago. M-am mutat aici pentru un job.
Lucrez la o firmă de marketing, agenția Grateau.
Și tu stai în Paris?
Nu. Am venit în vizită de la Roma.
N-am fost în Italia, dar am mâncat la Eataly. Se pune?
Nu se pune.
Când o să vii, obligatoriu, trebuie să ajungi și la Solitano.
Un mic sat de la periferia Romei,
unde lucrează ai mei.
Cu ce vă ocupați?
Noi...
Creștem capre.
- Ești păstor? - Da.
De ce nu te cred?
Fiindcă n-ai mai cunoscut un păstor.
Ți-ai găsit iubitul în Megève?
Da. Apoi, l-am pierdut.
Nu mai suntem împreună.
Îmi pare rău.
De fapt, nu prea.
Nu te merita.
De ce spui asta?
Dacă te-ar fi meritat, nu te-ar fi lăsat singură.
În fine, nu stau mult la Paris.
Ne putem vedea înainte să plec?
Da, mi-ar plăcea.
Reluați jocul!
Trebuie să mă întorc.
Baftă!
Se pare că vă înțelegeți.
M-a invitat la întâlnire.
Ești din nou în șa!
Bună ziua! Unde este Camille?
De unde să știu? Nimeni nu-mi spune nimic!
Vin, pleacă, invită prieteni, iubiți, iubite!
Nu le mai țin socoteala și nici nu vreau!
Bonjour!
E totul în regulă?
Găsește-mi un nou chiriaș și va fi!
O zi bună!
Camille s-a mutat? Unde a plecat?
Nu mi-a spus.
N-am apucat să-mi iau rămas-bun.
Cred că își dorea un nou început.
Poate asta vrem toți.
Ești barmanul agenției acum?
Azi vin cei de la Bavazza. Ne-au trimis cafeaua lor s-o gustăm.
Nimic nu se compară cu un espresso italian.
Și cafeaua franțuzească?
Avem cafenele frumoase, dar, să recunoaștem, cafeaua e nașpa.
Ba nu. E subtilă.
Cafeaua trebuie să însoțească mâncarea, nu s-o copleșească.
Emily, tu ce preferi?
Eu beau de la Starbucks. Scuze!
Nu!
De ce?
Judecați cât vreți, dar n-ați trăit până n-ați băut
un macchiato cu măr copt și o doză de caramel.
Are gust de toamnă.
Nu-ți place cafeaua, ci zahărul.
Eu sărbătoresc anotimpurile.
Bună! Poftim designurile finale pentru doza Chamère.
Mulțumesc.
Cum a ieșit filmarea de la restaurantul lui Gabriel?
A ieșit foarte bine.
Odată ce s-a calmat,
a fost foarte natural în fața camerei.
Bine de știut!
A durat până târziu?
Nu chiar.
Am rămas câțiva la un pahar.
Sunt sigură că v-ați distrat. Dar este important să nu uiți
că trebuie să păstrăm distanța față de clienți.
Emily, nu a fost așa.
Știu că ești rănită
și aș vrea să te pot ajuta cumva.
N-ar fi spus lucrurile acelea dacă ar fi crezut că înțelegi limba.
Nu-i nimic. Scuze că te-am implicat.
Te rog, vreau să fiu de ajutor.
Mă poți considera interpretul tău personal.
Perfect! Mersi.
Bonjour, Emily!
Genevieve.
Cred că e supărată pe mine.
Așa e Sylvie. Te vei obișnui.
Nu. Locuiesc la ea, iar tata nici măcar nu e aici.
E la St. Tropez.
Am abuzat de ospitalitatea ei.
Știi pe cineva cu o cameră liberă?
De fapt...
Nu.
E super greu să găsești ceva la Paris. Îmi pare rău.
Dacă afli ceva, anunță-mă!
Scuze.
Bun! Da, haide!
Reprezentați Franța la Eurovision.
Vreau zâmbete de câștigători.
Ceva nu e bine!
„Mon soleil”. Este un cântec de dragoste, nu?
- Da. - Da.
Nu văd, nici nu simt dragoste.
Fiindcă nu suntem iubiți.
Eu am un iubit.
- Nu pe el. - De-acum încolo.
Fac meseria asta de mai multă vreme decât aș fi crezut.
Dacă vreți să câștigați, trebuie să spuneți votanților o poveste.
Poveștile nu sunt mereu adevărate.
Corect. Deci, ce facem?
Tu, acolo!
Bine.
Încă un pas. Da.
Încă puțin. Du-te! Minunat!
Acum, tu.
- Stai pe canapea! Iar tu, acolo! - Bine.
Așază-te! Mai aproape. Da.
Cu fața la ea.
Așa.
Mâna! Așa. Super!
Priviți-vă în ochi!
Nu mișcați!
Așa. E mai bine. Acum...
Apropie-te ca și cum ai vrea s-o săruți!
Așa! Minunat! Nu mișcați!
Nu mișcați!
Minunat!
Bavazza e sinonim cu luxul italian
și suntem încântați să-l promovăm pe piața franceză.
Incredibil!
Bravo! Italiana ta e perfectă!
Luc este foarte talentat.
Toți știu limbi străine?
În afară de tine.
Tu ce limbi știi?
Orice limbă, dacă e nevoie.
Desigur, cu toții știm despre vechea rivalitate
dintre francezi și italieni.
De exemplu: „Cine are vinuri mai bune?”
Noi.
Cei mai buni la fotbal?
Noi.
Dar există ceva de necontestat.
Italienii au cea mai bună cafea.
Tare, corpolentă și superb de complexă.
Întocmai ca femeile lor.
Șarmant!
Cum rezistați la job?
Ne descurcăm noi cumva.
În spiritul diplomației,
am vrea ca Bavazza să aducă împreună cele două minunate culturi,
invitând parizienii să ne arate interpretarea lor a espressoului italian.
L-am numit „Cum faci Bavazza?”
CUM FACI BAVAZZA?
Indiferent că este un latte la Luvru,
un cappuccino în Catacombe sau un shot dublu în Sacré-Coeur.
Nu e rău.
Ne puteți prezenta recepția de la lansare?
Grozavă idee!
Și frumoasă, și inteligentă!
Ce altceva vom servi?
Italienii nu prea beau cappuccino după 11 dimineața, știți?
Așa e.
Dar espresso martini? A fost mereu popular.
Așa este. Eu și prietenii mei suntem obsedați de el.
Da. Îl putem numi Bavazzatini.
Îmi place!
Și nouă ne place!
Încă ceva... N-aș vrea să întrec măsura,
dar avem un client, un tânăr chef extraordinar, Gabriel.
Emily, dacă ești de acord,
ar fi distractiv să-l invităm la recepție
și să-l aducem în campanie?
Sigur...
De ce nu?
Știm că lucrați cu el, dar de ce este așa de special?
Este... sexy.
Priviți-i Instagramul!
Văd.
Gen, ar fi trebuit să-mi spui înainte să faci mențiunea asta.
Știu, dar mi-a scăpat. Să le spun să renunțe?
Nu. N-a fost o idee rea.
Dar n-aș vrea să prezinți branduri pentru clientul meu.
Îmi pare rău.
Dar eu știam că nu vă vorbiți acum.
Ce frumos ai adus vorba, Genevieve!
Într-adevăr, înveți de la cei mai buni.
Mulțumesc!
SPUNE-MI CÂND EȘTI LIBERĂ MARCELLO - XO
Umberto Muratori.
De unde o ai?
Un cadou de la un prieten.
Marcello Muratori?
Îl știi?
Am auzit de el.
Cu asta se ocupă familia lui. Mi-a zis că sunt păstori.
Da. Caprele lor fac cel mai bun cașmir din Italia.
Din Europa, de fapt.
E incredibil de mătăsos.
Da. N-au egal în calitate.
Dar afacerea lor e mică.
Au un stoc limitat care se vinde rapid.
E imposibil să le găsești, chiar și la Paris.
N-am mai auzit de ele.
Da. Nu mă miră.
Nu e genul de cașmir pe care-l iei de la H&M.
E un lux discret.
Purtatul lui e semn că ai gusturi rafinate.
De ce ți l-a trimis Marcello?
Fiindcă am gusturi rafinate, evident.
Măcar de-acum încolo.
Nicolas, nu știam că vii!
Nu voiam,
dar, dacă e important pentru Mindy, am zis s-o susțin.
Știu că va însemna mult pentru ea.
MINDY - UNDE EȘTI? POȚI VENI ÎN CULISE?
Îmi pare rău. Mă scuzi?
Da.
Începe imediat. Grăbește-te!
- Bine. Merci! Bună! - Cu plăcere.
Emily, e nasol!
Mi-am înregistrat vocea că să pot face play-back în timp ce...
Îi scoți pe Hansel și Gretel.
Dar fișierul audio nu funcționează.
O să mă sufoc mai rău decât la Chinese Pop Star.
Ba nu!
Imaginează-ți spectatorii goi!
Asta spui mereu și nu merge.
Mai ales că și eu sunt goală.
Doamnelor, prima poziție. Tu, vino!
Baftă!
Em, ce mă fac?
Nu descoperi totul din prima!
Fă-i să-și imagineze și să vrea mai mult.
E mottoul meu din liceu.
Doamne! Sigur că îi tachinai!
Ba nu. Eram o romantică.
Mi-ai dat o idee. Dar trebuie să mă ajuți.
Da, da, da
Cred că am făcut-o din nou
M-am jucat cu inima ta M-am lăsat dusă de val
Iubitule Crezi că m-am îndrăgostit
Că sunt venită din Cer
Nu sunt chiar o inocentă
Vezi tu, am o problemă
Visez cu ochii deschiși Sperând că eroii există cu adevărat
Plâng și zilele trec Vezi tu, sunt o naivă
În atâtea și atâtea feluri
Să-mi pierd toate simțurile
Asta fac eu
Iubitule, am făcut-o din nou
M-am jucat cu inima ta M-am lăsat dusă de val
Iubitule Crezi că m-am îndrăgostit
Că sunt venită din Cer
Nu sunt chiar o inocentă
Mulțumesc.
I-am făcut-o din nou
Inimii tale M-am lăsat dusă de val
Crezi că sunt venită din Cer
Nu sunt chiar o inocentă
- Bravo! - Bravo!
Excelent! Doamne!
- Ai fost minunată! - N-am făcut-o singură.
Faceți o echipă grozavă!
Nico! Ai venit.
Desigur.
Sunt foarte mândru de tine.
Ai fost atât de sexy!
Mulțumesc.
Ești și tu aici.
Da, tocmai plecam, de fapt.
Da, și eu.
- Te iubesc. - Și eu.
A venit să mă ajute cu play-backul, în caz că era nevoie.
E în regulă.
Doar că e ciudat cum e mereu pe lângă tine.
Ești bine?
Nu.
Am avut pe cineva deosebit și i-am dat drumul.
EMILY - NE PUTEM VEDEA? DISEARĂ?
Acolo e vestitul loc în care mi-am scăpat clătita și am plâns.
Eram foarte beată.
Ai putea face bani ca ghid.
Învăț multe despre tine.
Am aflat și eu destule despre tine azi, păstor solitar.
Șefa mea mi-a spus că familia ta are o afacere cu cașmir.
Așa l-ai cunoscut pe Nicolas? În industria modei?
Oarecum. Ne-am cunoscut ca studenți la London Schools of Economics.
Cum se compară Londra cu Roma?
Ai fost acolo?
Încă nu.
Trebuie să te scoatem mai des din Paris, Emily.
Londra e uimitoare.
Am avut un apartament grozav, prieteni extraordinari,
am chefuit la greu, am scăpat și eu clătite pe jos.
O vreme, am crezut că nu voi pleca de acolo în veci.
Ce s-a schimbat?
Dorul de casă.
Deși Londra era mai bună pentru profesie, îmi era dor de Solitano.
Toți îmi sunt ca o familie.
Cred că a trebuit să plec ca să-mi dau seama că acolo mi-e locul.
Dar tu?
Ți-e dor de Chicago?
Da, dar acum, Parisul e preferatul meu din toată lumea.
Asta fiindcă n-ai fost la Roma.
Încă.
Deci, ghidule, care este următorul obiectiv?
Îmi place să alerg pe Pont Alexandre dimineața devreme,
când este doar al meu.
Și eu fac la fel pe Ponte Garibaldi.
Dintr-un anumit punct, se vede Ponte Sisto și Capela Sixtină.
Pun pariu că e superb!
Mai frumos decât îți închipui!
Doamne! E aproape dimineață!
Mai avem un loc de văzut. Haide!
Știu că e un clișeu parizian, dar nu m-am putut abține.
Păi, clișeele își au rostul lor.
E superb!
Trebuie să mă duc acasă.
O să beau o tonă de cafea ca să rezist toată ziua.
Apropo, firma mea dă o recepție diseară pentru Bavazza.
Vino și tu, te rog! Te vei simți ca acasă.
Mi-ar plăcea, dar voi fi deja acasă.
Mă întorc la Roma azi.
Păcat că nu mai avem timp!
Da, mi-aș fi dorit și eu asta.
Atunci, ne vom aminti mereu Parisul.
Deci ai avut un francez,
un britanic, din nou un francez, iar acum un italian?
Te cam „ștampilezi” prin lume!
N-a fost niciun „ștampilat”, da?
Doar ne-am plimbat, am discutat și, știi tu, am sprintat la deal.
Pare întâlnirea ta de vis.
Data viitoare, poate transpirați
și faceți semimaratonul.
Încetează!
Cum a fost restul serii?
Nicolas părea cam încordat după spectacol.
A fost.
Nu-i place că stau cu fostul.
I-am spus că nu pot renunța la Benoît,
mai ales că va fi Eurovisionul.
N-are cum să dispară, pur și simplu.
Și cum a reacționat?
Deloc bine. Dar va trebui să se obișnuiască.
Țin la Benoît.
Nu mai suntem împreună, dar îl vreau în viața mea.
Da, așa simt și eu în privința lui Gabriel.
Dar, de câte ori îl văd, mă doare.
Trebuie să mai treacă timp, Em.
Emily!
Ce petrecere grozavă, nu?
Mă distrez de minune!
Ați băut Babazzatini? E delicios!
Tu câte ai băut?
Prea multe. Va fi treaz toată noaptea.
Trăiesc la dolce vita.
Mersi pentru petrecerea asta minunată!
Dacă tu ești fericită, și noi suntem fericiți.
Păcat că nu aveți birou la Roma!
Da.
Mi-ar plăcea să continuăm relația.
Poftim?
Ce-a zis?
Discutam afaceri, da?
Nu-i spuneți Mariannei! Vă rog.
Bianca!
Bună!
Mersi c-ai venit.
Mersi pentru aparatul Bavazza pentru restaurant.
Nu e meritul meu. A fost ideea lui Genevieve.
Știu că n-a mers bine între noi,
dar nu vreau să rămână așa.
Emily, știu că nu-ți plac situațiile urâte,
dar chiar crezi că va fi atât de ușor?
Cel mai bine ar fi să păstrăm distanța, deocamdată.
Să fim singuri o vreme. Să ne gândim ce vrem.
Buona sera!
Marcello, ziceai că te întorci la Roma.
Mai bine ratez zborul, nu cheful.
Porți eșarfa.
Da.
Ești superbă.
Grazie!
Marcello, el e Gabriel. Gabriel, Marcello.
- Încântat! - Încântat!
- Ești cu Bavazza? - Nu.
Am cunoscut-o pe Emily la Megève. E o poveste amuzantă.
De fapt, nu e chiar așa amuzantă.
Ascultă! Iubitul ei a lăsat-o pe munte, iar ea nu știa să schieze.
Noroc că nu s-a rănit!
Îți vine să crezi? Ce nemernic!
Da.
Total de acord.
O seară plăcută!
Mă scuzi o clipă?
Marcello Muratori. Sylvie Grateau de la agenția Grateau.
Lucrezi cu Emily.
Lucrează pentru mine. Da.
Vă admir brandul familiei de multă vreme.
Și ai locuit în Italia, evident.
La Roma, cu ani în urmă. Dragoste la prima vedere.
E multă dragoste în Roma.
Eu mă refeream la un pulover Umberto Muratori cumpărat de acolo.
Îl mai port și acum.
Drăguț din partea ta!
Ce te aduce la Paris?
Poloul și explorarea unor noi oportunități de afaceri.
Acum, scuză-mă, dar o voi căuta pe Emily.
Desigur.
Încântat de cunoștință, Sylvie.
Arrivederci!
Aici erai!
Scuze, dar veneam să te caut.
De fapt, eu tocmai plecam.
Aș fi vrut să mai rămân, dar voi rata zborul dacă nu plec acum.
Când te întorci la Paris?
Nu știu. Tu când vii la Roma?
Asta da fantezie!
Vorbesc serios.
Vino în weekend! Îți trimit un bilet.
Nu face asta! E o nebunie!
E rândul meu să-ți fiu ghid.
Îți voi arăta cele mai bune locuri. Și uită de clătite!
Vom mânca pizza.
E tentant.
Spune-mi că te mai gândești!
Mă mai gândesc.
Pe curând, atunci!
La Roma.
Subtitrarea: Dan Butuza